open-index/open-wikipedia-markdown huggingface dataset:
2017 m. Ispanijos Grand Prix

**2017 m. Ispanijos Grand Prix** – 5-tasis 2017 m. Formulės 1 sezono etapas. Jis vyko gegužės 12-14 dienomis Katalonijos trasoje.

## Klasifikacija

### Kvalifikacija

* Stoffel Vandoorne gavo 10 starto pozicijų baudą už variklio dalių keitimą.

### Lenktynės

;**Pastabos**
* Pascal Wehrlein gavo 5 sekundžių baudą už neteisingą eismą techninio aptarnavimo zonoje.

### Čempionato įskaitos

;Lenktynininkų įskaita

;Komandų įskaita

* Rodomos tik pirmos 5 įskaitų vietos.

## Šaltiniai
2017 m. Formulės E sezonas

**2017-2018 m. Formulės E sezonas** – ketvirtasis Formulės E čempionato sezonas. Jis vyko nuo 2017 m. gruodžio 2 iki 2018 m. liepos 15 d.

Čempiono titulus gynė brazilas Lucas di Grassi su „Renault e. Dams“ komanda.

Sezono čempionu tapo prancūzas Jean-Éric Vergne, per 12 lenktynių  pelnęs 4 pergales ir 2 kartus finišavęs ant podiumo. Tarp komandų čempione tapo vokiečių „Audi Sport ABT Schaeffler“.

Šis sezonas buvo paskutinis pirmajam Formulės E modeliui Spark-Renault SRT 01E. Ji ruošiamasi pakeisti naujuoju antros kartos Spark SRT05e modeliu.

## Taisyklių naujovės
* Didžiausia variklio galia lenktynių metu buvo padidinta nuo 170 kW iki 180&nbsp;kW.
* Nuo šio sezono taškas už greičiausią ratą bus suteiktas tik pirmojo 10 pilotams.

## Kalendorius

## Lenktynininkų įskaita
Taškai buvo skiriami pirmiems 10 finišavusių, pole pozicijos nugalėtojui ir greičiausio rato savininkui.

† – Lenktynininkas nefinišavo, tačiau įveikė daugiau nei 90% lenktynių distancijos.

## Komandų įskaita

## Šaltiniai
Spark SRT05e

**Spark SRT05e** – elektra varomas sportinis automobilis, antrasis Formulės E čempionato automobilis, naudojamas nuo 2018 m. sezono ir pakeitęs 4 pirmus sezonus naudotą Spark-Renault SRT 01E modelį.

Antros kartos modelį kūrė Spark Racing Technology kartu su Dallara kompanija. Šiame modelyje montuojama McLaren gaminama 56 kWh galios baterija ir nauja *Halo* apsaugos sistema. Taip pat tai yra pirmasis F-E modelis, galintis įveikti pilną lenktynių distanciją.

## Vystymas
2016 m. rugsėjo 28 d. buvo paskelbta, kad naujojo modelio baterijas gamins McLaren kompanija.

2017 m. sausio 9 d. kompanija Spark Racing Technology buvo paskelbta, kaip naujojo modelio kūrėja, o kitą mėnesį buvo paskelbtos naujojo kūrinio nuotraukos.

2017 m. rugsėjį slaptuose bandymuose buvo išbandytas naujasis modelis, kurį vairavo prancūzas Anthoine Hubert.

2017 m. spalį šis modelis išlaikė patikimumo bandymus trasoje. 

2018 m. sausio 30 d. internetu įvyko viešas SRT05E pristatymas su kompiuteriu sugeneruotomis nuotraukomis. Kovo 6 d. Ženevos automobilių parodoje FIA prezidentas Jean Todt kartu su Formule E Holdings prezidentu Alejandro Agag oficialiai pristatė naująjį modelį. Taip pat pranešta, kad Spark SRT05e tapo pirmuoju lenktynininiu automobiliu, kurio kūrimą išskirtinai prižiūrėjo tik FIA.

Antros kartos modelis bus naudojamas iki 2021/2022 m. sezono pabaigos, o iki tol dar gali sulaukti aerodinaminių pakeitimų.

Komandos naudoja 19 colių Michelin Pilot Sport All-Weather padangas. Palyginus su pirmojo modelio padangomis, šios yra lengvesnės – priekinės 2 kg, galinės – 2,5 kg.

## Šaltiniai
Nathalie Moellhausen

**Nathalie Moellhausen** (g. 1985 m. gruodžio 1 d. Milane) – italų kilmės fechtuotoja, kuri specializuojasi špagos rungtyse. Nuo 2014 m. atstovauja Braziliją.

## Biografija
2007 m. Europos čempionate kartu su Italijos rinktine pelnė aukso medalius. 2009 m. pasaulio čempionato komandinės rungties aukso medalininkė. 2010 m. pasaulio čempionate pelnė bronzą individualioje špagos rungtyje.  2011 m. Europos čempionate pelnė bronzą individualioje špagos rungtyje. 2014 m. pradėjo atstovauti Braziliją. 2015 m. tapo Pan Amerikos čempione. 2016 m. vasaros olimpinėse žaidynėse buvo eliminuota ketvirtfinalyje. 

2019 m. pasaulio fechtavimo čempionate pirmą kartą tapo pasaulio čempione individualioje rungtyje.

## Nuorodos
* FIE svetainėje
Maddison Keeney

**Maddison Keeney** (g. 1996 m. gegužės 23 d. Oklande) – Australijos šuolininkė į vandenį, olimpinė ir pasaulio prizininkė.

## Biografija
2014 m. Sandraugos žaidynėse pelnė sidabrą 1 m tramplino rungtyje ir bronzą 3 m sinchroniniuose šuoliuose. 2016 m. vasaros olimpinėse žaidynėse pelnė bronzą moterų 3 m tramplino sinchroniniuose šuoliuose. 2017 m. pasaulio čempionė 1 m tramplino rungtyje. 2019 m. pasaulio vandens sporto čempionate pelnė bronzos medalį moterų 3 m tramplino rungtyje.

2022 m. Sandraugos žaidynėse australė pirmą kartą iškovojo Sandraugos žaidynių auksą laimėjusi 3 m tramplino rungtį bei sinchroninius šuolius nuo 3 m tramplino.

2024 m. vasaros olimpinėse žaidynėse Keeney dalyvavo moterų sinchroniniuose šuoliuose. Poroje su Anabelle Smith duetas padarė klaidą paskutiniame šuolyje ir surinkusios 292,20 taškus nusmuko iš trečios vietos, galutinėje įskaitoje užimdamos 5-ą vietą. Individualioje moterų 3 m rungtyje iškovojo sidabro medalį.

2025 m. pasaulio vandens sporto čempionate 1 m tramplino rungtyje pelnė savo ketvirtąjį pasaulio čempionatų aukso medalį.

## Šaltiniai

## Nuorodos
* WA svetainėje
Karšti sausi makaronai

**Karšti sausi makaronai**, arba **reganmian** (热干面, pinyin: rè gān miàn) – tradicinis kiniškų makaronų patiekalas Hubėjaus provincijos sostinėje Uhane, rytinėje Kinijoje. Kinų maisto kultūroje karštų sausų makaronų istorijai per 80 metų. Iš kitų išsiskiria, kad nėra ruošiami su sriuba. Uhane tai žinomas ir populiarus pusryčių maistas, dažnai parduodamas gatvių vežimėliuose ir restoranuose nuo 5 val. ryto. Taip pat Uhano naktiniuose turguose galima nusipirkti kaip užkandį vėlyvą naktį. 

Makaronai gali būti paruošti per kelias minutes, yra nebrangūs, todėl jie tampa populiariausiu pusryčių pasirinkimu. Karšti sausi makaronai pardavinėjami visame mieste. Tradiciškai makaronai pagardinami sojų padažu, sezamo sėklų pasta, marinuotomis daržovėmis, pjaustytais česnako laiškais ir čili aliejumi.

Karšti sausi makaronai, kartu su Šansi pjaustytais makaronais (刀削面: *daoxiaomian*), *Liangguang* (Guangdongas ir Guangsi) regiono *yifumian*, Sičuano *dandanmian* ir šiaurės Kinijos *zhajiangmian* makaronais, nacionalinio dienraščio „*[[Renmin Ribao]]*“ įvardijami kaip „Geriausių Kinijos makaronų penketas“. Pagal „Business Insider“ 2013 m. – Nr. 1 žinomiausių Kinijos makaronų „Top 10“. Šių makaronų paruošimo ypatybės aprašytos Uhano rašytojos Chi Li (g. 1957) romane „热也好冷也好活着就好“.

## Gaminimas

Karštų ir sausų makaronų gamybos receptas skiriasi nuo šaltų makaronų ir makaronų sriuboje ruošimo. Uhano ir Sičuano virtuvės naudoja daug aštrių prieskonių. Džiovinti ar švieži makaronai išverdami, nusunkiami ir pažeriami ant lentos atvėsinimui, gerai sumaišomi su sezamų aliejumi. Prieš vartojant atšalę makaronai vėl trumpam įdedami į puodą su verdančiu vandeniu įkaisti. Taip pat galima dėti į gilų kiaurasamtį ir trumpam panardinti į verdantį vandenį, ištraukus nuvarvinti. Nusausintų makaronų porcija išverčiama į dubenį, ant viršaus užpilama tirštu padažu, marinuotomis daržovėmis. Įprastai pagardinama čili aliejumi, taip pat trupučiu šviežios kalendros.

## Šaltiniai

## Nuorodos

* Hot and Dry Noodles – Wuhan Noodles
Gulbis (Molėtų r., Kirneilės km.)

**Gulbis** – ežeras Lietuvoje, Molėtų rajone, 4 km į pietryčius nuo Molėtų. Ežero ilgis iš pietvakarių į šiaurės rytus 0,89 km, plotis – iki 0,34 km. Altitudė 145,7 m. Krantai aukšti, tik pietvakarinis krantas žemas ir pelkėtas. Ežerą supa Rudesos miškas, o pietvakarinėje pakrantėje plyti pievos ir dirbamos žemės ploteliai, įsikūrę Kirneilės ir Golbos kaimai. Pietvakariuose iš Kirneilio ežero įteka Kirneilės upelis, o šiaurės rytuose 37 m protaka Gulbis jungiasi su Siesarties ežeru (Siesarties upės baseinas). Pietvakarine pakrante eina plentas .

## Šaltiniai
Wang Han

**Wang Han** (g. 1991 m. sausio 24 d. Hebėjuje) – Kinijos šuolininkė į vandenį, daugkartinė pasaulio čempionė.

## Biografija
2009 m. pasaulio čempionate pelnė bronzą šuoliuose nuo 1 m tramplino. 2011 m. pelnė sidabrą 1 m tramplino šuoliuose pasaulio čempionate. 2015 m. pasaulio čempionato mišrių porų sinchroniniuose šuoliuose nuo 3 m tramplino čempionė. 2017 m. pasaulio čempionate laimėjo mišrių porų sinchroninius šuolius nuo 3 m tramplino. 2018 m. Azijos žaidynėse pelnė sidabrą moterų 3 m tramplino šuoliuose. 2019 m. pasaulio vandens sporto čempionate iškovojo auksą moterų 3 m tramplino sinchroniniuose šuoliuose ir sidabrą individualiuose šuoliuose nuo 3 m tramplino.

2020 m. vasaros olimpinėse žaidynėse poroje su Shi Tingmao pelnė aukso medalius moterų sinchroniniuose šuoliuose nuo 3 m tramplino. Moterų individualioje rungtyje nuo 3 m tramplino Han pasiekė finalą, kuriame nusileido tik bendratautei Shi Tingmao ir iškovojo sidabro medalį.

## Šaltiniai

## Nuorodos
* FINA svetainėje
Kesmė

**Kesmė** () arba **erištė** (*erişte*) – populiarus makaronų patiekalas tiurkų virtuvėse, tame tarpe kirgizų ir kazachų virtuvėse. Jis taip pat žinomas ir turkiškoje virtuvėje, šiuolaikinėje turkų kalboje vadinamas *erişte*. Šis žodis reiškia „pjaustymą“, arba makaronų juostelių atpjovimą iš suformuotos tešlos. Kesme vadinami tiek patys makaronai, tiek iš jų pagamintas patiekalas. Irane panašūs makaronai vadinami *reshteh* (), dedami su ryžiais į plovą.

## Gaminimas

Tradiciškai kesme patiekalas ruošiamas namų sąlygomis, todėl nėra dažnas restoranuose ar kavinėse. Turkijoje priimta *erişte* valgyti žiemą. Makaronams paruošti reikalingi miltai, kiaušiniai, vanduo ir druska, iš kurių suminkoma tešla. Iškočiota į ploną plokščią blyną ji paruošiama pjaustymui – pabarstoma miltais, sulankstoma į kelis „armonikos“ sluoksnius. Toliau peiliu supjaustoma į juosteles, padedama per dieną išdžiūti saulėje ar ant krosnies. Sukietėję makaronai tinkami ilgesniam laikymui. Patiekalui naudojami išdžiovinti arba švieži makaronai. Jie išverdami sultinyje čiorboje, kurioje dažnai yra įvairių sudedamųjų dalių, pavyzdžiui, bulvių, mėsos, morkų, pipirų ir pomidorų. Kesme dažnai gaminamas tradiciniame puode kazane.


Kesme in a food market at Ankara.jpg|Naminiai kesme makaronai (Ankara)
Kesme ev makarnası.jpg|Patiekalas iš kesme makaronų
Drying kesme noodles.jpg|Makaronų džiovinimas
Kesme.JPG|Kesme gaminimas su mechanine pjaustykle


## Šaltiniai
Spagečiai su kukuliais

**Spagečiai su kukuliais** (, ) – makaronų patiekalas, kurį sudaro spagečiai, mėsos kukuliai ir pomidorų padažas. Laikomas amerikietiškos virtuvės patiekalu, kurį XX a. pradžioje Niujorke išpopuliarino italų imigrantai.

## Istorija

Amerikos Nacionalinė makaronų gamintojų asociacija 1920-aisiais paskelbė šio patiekalo receptą.

Italų maisto žinovai ir virėjai dažnai šio patiekalo nelaiko itališku, nes Italijoje dedami mažesni mėsos kukuliai ir patiekiami tik su keptais kiaušinių makaronais. Tačiau įvairių rūšių makaronai su mėsa yra Abrucų, Apulijos, Sicilijos ir kitų pietų Italijos regionų kulinarinės tradicijos dalis. Rigatoni makaronų su mėsos kukuliais receptas yra įdėtas garsiojoje italų kulinarijos knygoje „Il Cucchiaio d'argento“ („Sidabrinis šaukštas“).


SPAGHETTI.jpg|Amerikietiški karo laikų konservai 
Spaghetti with Meatballs (cropped).jpg|Spagečiai su mažesniais kukuliais
Spaghetti and meatballs on plate.jpg|Spagečių su kukuliais lėkštė
Meatball spaghetti.jpg|Mėsos kukuliai su prieskoniais
Meatballs And Spaghetti at Emeril's Italian Table.jpg|Šefo Emeril Lagasse patiekalas


## Šaltiniai
Oh Sang-uk

**Oh Sang-uk** (, g. 1996 m. rugsėjo 30 d. Tedžone) – Pietų Korėjos fechtuotojas, kuris specializuojasi kardo rungtyse.

## Biografija
2017 m. Azijos ir pasaulio čempionatų komandinių rungčių aukso medalininkas. 2018 m. pasaulio čempionato vyrų komandinio kardo rungties čempionas. 2019 m. sportininkas pirmą kartą tapo Azijos čempionu individualioje rungtyje.

2019 m. pasaulio fechtavimo čempionate pirmą kartą tapo pasaulio čempionu individualioje rungtyje.

2020 m. vasaros olimpinėse žaidynėse korėjietis vyrų kardo rungtyje pasiekė ketvirtfinalį, kuriame pralaimėjo Gruzijos atstovui Sandro Bazadzei ir galutinėje rikiuotėje užėmė 5-ą vietą. Vyrų komandinėje rungtyje Sang-uk pirmą kartą tapo olimpiniu čempionu.

2024 m. vasaros olimpinėse žaidynėse Oh Sang-u vyrų kardo rungties finale įveikė Tuniso atstovą Farès Ferjani bei tapo pirmuoju Pietų Korėjos olimpiniu čempionu šioje rungtyje.

## Nuorodos
* FIE svetainėje
Ilgynas (Molėtų r., Čiulėnų sen., Sanklodiškių k.)

**Ilgynas** arba **Skarblys** – ežeras Lietuvoje, Molėtų rajone, 3,5 km į šiaurės rytus nuo Toliejų. Ežero ilgis iš pietvakarių iš šiaurės rytus – 0,97 km, plotis – iki 0,27 km. Altitudė 146,3 m. Krantai daugiausia aukšti, apaugę medžiais. Ežerą supa Poviliškio miškas, vietomis įsiterpę Kulionių, Sanklodiškių bei Saladiškių kaimų sodybos. Šiaurėje suteka 2 upeliai – iš Gavėno ir Gilužio ežerų. Pietvakariuose 20 m protaka jungiasi su dar vienu Skarblio ežeru (Virintų ežero intako V-3 baseinas). Prie ežero veikia kaimo turizmo sodyba.

## Šaltiniai
Demon Days

**„Demon Days“** – antrasis studijinis britų virtualios grupės Gorillaz albumas, išleistas 2005 m. gegužės 11 d. Japonijoje ir gegužės 23 d. Jungtinėje Karalystėje. Albume yra dainos, bendrai įrašytos su De La Soul, Neneh Cherry, Martina Topley-Bird, Roots Manuva, MF Doom, Ike Turner, Bootie Brown (iš The Pharcyde), Shaun Ryder bei Dennis Hopper. 

## Dainų sąrašas

# "Intro" – 1:03
# "Last Living Souls" – 3:10
# "Kids with Guns" (su Neneh Cherry) – 3:46
# "O Green World" – 4:32
# "Dirty Harry" (su Bootie Brown ir San Fernando Valley Youth Chorus) – 3:44
# "Feel Good Inc." (su De La Soul) – 3:41
# "El Mañana" – 3:50
# "Every Planet We Reach Is Dead" (su Ike Turner) – 4:53
# "November Has Come" (su MF Doom) – 2:41
# "All Alone" (featuring Roots Manuva and Martina Topley-Bird) – 3:30
# "White Light" – 2:08
# "Dare" (su Shaun Ryder and Rosie Wilson) – 4:04
# "Fire Coming Out of the Monkey's Head" (su Dennis Hopper) – 3:16
# "Don't Get Lost in Heaven" (su The London Community Gospel Choir) – 2:12
# "Demon Days" (su The London Community Gospel Choir) – 4:29
Gruzijos transportas

Šis straipsnis yra apie **transporto infrastruktūrą [[Gruzija|Gruzijoje]]**.

## Geležinkeliai
2003 m. šalyje buvo 1 612 km ilgio pagrindinių traukinių kelių.

Pagrindinė šalies geležinkelių paslaugų tiekėja yra valstybinė įmonė Gruzijos geležinkeliai (). Gruzija turi geležinkelių susisiekimą su visomis kaimynėmis - Rusija, Armėnija, Turkija ir Azerbaidžanu.

Šalies sostinėje veikia Tbilisio metro, atidarytas 1966 m. ir turintis 2 linijas.

## Sausumos keliai
Šalies sausumos kelių sistemą sudaro 18 821 km (2018 m.) regioninių kelių ir 1 603 km ilgio autostradų. Tik 7 854 km iš visų Gruzijos kelių yra asfaltuoti.

Pagrindinis šalies kelias yra 552 km ilgio S1 autostrada, besitęsianti nuo Tbilisio iki Leselidzės Abchazijoje.

## Laivyba
Pagrindiniai Juodosios jūros uostai yra Batumis, Potis ir Suchumis.

## Oro transportas
2013 m. duomenimis Gruzijoje veikė 22 oro uostai. 

Pagrindinis šalies oro uostas yra Tbilisio oro uostas. 2018 m. šis oro uostas patarnavo 3 808 619 keleivių. 2019 m. liepos 8 d. dėl politinės įtampos Rusija uždraudė visus skrydžius iš šalies į Gruziją. Tokiu būdu Gruzijos avialinijos taip pat nutraukė savo skrydžius į Rusiją.

Pagrindinė šalies aviakompanija yra privati Georgian Airways.

## Šaltiniai
Nyderlandų transportas

**[[Nyderlandai|Nyderlanduose]]** yra didelis gyventojų tankis ir aukštas išsivystymo lygis, dėl to didelę ekonomikos dalį sudaro **transportas**.

Šalis kreipia didelį dėmesį į transporto sistemos kokybę, o 2014-2015 m. ataskaitoje Pasaulio Ekonomikos Forumas Nyderlandų transporto sistemą įvertino kaip 4 geriausią visame pasaulyje.

## Sausumos keliai
Šalyje nutiesta 139 000 km ilgio kelių, iš kurių 3 530 km yra greitkeliai. Pagal šių kelių tankumą Nyderlandai yra vieni lyderių pasaulyje ir lenkia tokias šalis kaip Vokietija ar Prancūzija. 

Nuo 1950 m. šalies keliai buvo sparčiai vystomi ir šiuo metu jais kasmet nuvažiuojama apie 200 milijardų kilometrų. 

Pats populiariausias kelias šalyje yra A13 autostrada tarp Hagos ir Roterdamo. Juo kasdien pravažiuoja apie 140 000 transporto priemonių. Plačiausias kelias Nyderlanduose yra A15/A16 autostrada, turinti 16 juostų.

## Dviračių transportas
Dviračių transporto sistema šalyje yra ypatingai gerai išvystyta ir plačiai naudojama. 27 % visų kelionių Nyderlanduose vyksta dviračiais. Tai yra didžiausia dalis visame pasaulyje. 36 % Šalies gyventojų įvardija dviračius kaip pagrindinę jų transporto priemonę eilinę dieną. 85 % Nyderlandų gyventojų turi bent vieną nuosavą dviratį. Iš viso skaičiuojama, kad šalyje yra apie 18 milijonų veikiančių dviračių. Tuo tarpu šalyje registruotų motorinių transporto priemonių yra mažiau – 11,3 milijono.

## Geležinkelių transportas
Šalies traukiniais nukeliaujama daugiausiai atstumo. Šalies geležinkelių sistemą sudaro virš 7 000 km ilgio linijų, iš kurių trečdalis yra elektrifikuotos. Šalies geležinkelių sistema labiausiai orientuota į keleivių pervežimą ir turi apie 400 stotelių. Geležinkelių infrastruktūra rūpinasi viešoji įmonė *ProRail*, o keleivių paslaugomis – valstybinė įmonė *Nederlandse Spoorwegen*.

2015 m. tyrimas įvardijo Nyderlandų ir Suomijos traukinių sistemas kaip pačias efektyviausias pagal kainos ir kokybės santykį.

Šalyje veikia dvi metro sistemos – Amsterdamo metro ir Roterdamo metro. Pirmoji atidaryta 1977 m. ir turi 5 linijas, Roterdame metro atidarytas 1968 m. ir šiuo metu taip pat naudojasi 5 linijomis.

## Oro transportas
Pagrindinis šalies oro uostas yra Amsterdamo Schipcholo oro uostas, esantis apie 9 km nuo sostinės. 2018 m. jis aptarnavo 71 053 157 keleivius ir buvo trečias pagal šį rodiklį visoje Europoje. Šis oro uostas aptarnauja 326 maršrutus visame pasaulyje yra antras pasaulyje pagal pasiekiamumą.

Pagrindinės šalies avialinijos yra KLM Royal Dutch Airlines. Jos įkurtos 1919 m. ir yra seniausios pasaulyje.

## Vandens transportas
Nyderlanduose veikia 13 jūrų uostų, iš kurių trys yra tarptautiniai. Roterdamo uostas 2013 m. perkrovė 440 milijonų metrinių tonų krovinių ir pagal tai jis buvo pats didžiausias Europoje ir 8 pasaulyje. Amsterdamo jūrų uostas yra 5 pagal dydį Europoje.

Dėl Reino ir Maso upių Roterdamas turi puikų vandens susisiekimą su Europos šalimis.

## Šaltiniai
Jaučio kraujas (spalva)

**Jaučio kraujas** – tamsi raudonai ruda spalva.

Terminas gana dažnai naudojamas istoriniuose dokumentuose, senovės autoriai pateikdavo įvairias dažų gamybos receptūras. Būtinas šių raudonai rudų dažų komponentas – geležies (III) oksidas Fe2O3, gamtoje sutinkamas kaip hematito mineralas.

Spalva tikrai kiek primena jaučio kraują, bet jos gamyboje stambiųjų raguočių kraujas naudojamas nebuvo (raudonųjų kraujo kūnelių neužtektų spalvai suteikti, o ir dažas atmosferiniams poveikiams nebūtų atsparus). Šis gana paplitęs mitas atsirado, kai, ruošiant dažus, senovėje gyvūnų kraujas buvo naudojamas vietoje rišamosios medžiagos.

Spalva tradiciškai naudojama medienos apsaugai ir žiūrovo optiniam poveikiui sudaryti. Nuo seno buvo gana populiari dėl savo pigumo, užsakovai prašydavo ja padengti pastatų sienas ar grindis. Labai panaši yra *Faliuno raudonoji spalva*, pavadinimą įgavusi dėl panašumo į Faliuno miesto apylinkėse išgaunamą vario rūdą.

XIX a. viduryje Prancūzijoje buvo sumanyta jaučio kraujo dažus maišyti su medienos pjuvenomis ir, masę kiek padžiovinus, iš jos presuoti įvairius daiktus. Nauja medžiaga buvo pavadinta *Bois Durci* arba „pakietinta mediena“. Šiuolaikinės mineralinių pigmentų sintezavimo technologijos žymiai išplėtė iš geležies oksidų gaminamų dažų asortimentą. 

Dabartiniais laikais jaučio kraujo spalva buvo itin madinga 2012–2013 m. sandūroje, ją buvo galima pastebėti audiniuose, aksesuaruose ir net lūpų dažuose.

## Šaltiniai
* Ulrich Schießl. ''„Ochsenblut“" – ein Farbbindemittel und ein Farbname'' //  Denkmalpflege in Baden-Württemberg, 1981 Heft 3, S. 122–126
Makaronai su sūriu

**Makaronai su sūriu** () – angliškos kilmės makaronų patiekalas su sūrio padažu, dažniausiai čederio ar grujero, gaudos, parmezano. Taip pat gali būti pridedama kitų ingredientų – mėsos, daržovių, grybų, duonos trupinių. 

Pirmieji šiuolaikinių makaronų ir sūrio patiekalų receptai pasirodė XIX a. pradžioje. Amerikos kompanijos „Kraft Macaroni & Cheese“ pagamintų mišinių pakuočių pasirodymas prekyboje 1937 m. išpopuliarino patiekalą. 

## Gaminimas

Tradicinis makaronų ir sūrio patiekalas yra orkaitėje ar mikrobangų krosnelėje ruošiamas apkepas. Makaronai išverdami sūdytame vandenyje prikaistuvyje ant plytos. Sūris į makaronus dažniausiai patenka padažo forma. Sutarkuotas čederis naudojamas pagaminti baltam bešamelio padažui, su kuriuo iškepami įvairių makaronų apkepai su kumpiu, daržovėmis, grybais. Bešamelis gaminamas keptuvėje į išlydytą sviestą įbėrus kvietinių miltų, praskiedimui įpylus pieno ir maišant ant lėtos ugnies. Gauta skystos tešlos konsistencijos masė pagardinama druska ir prieskoniais, pritarkuojama sūrio. Padažas gerai sumaišomas su makaronais, sudedamas į karščiui atsparų indą. Prieš pašaunant į orkaitę, makaronų masė dar pabarstoma likusiu sūriu, šefo nuožiūra pridedama kitų ingredientų. 

Paplitęs patiekalo gamybos būdas naudojant iš anksto paruoštus makaronų ir sūrio mišinius, parduodamus prekybos centruose.


Flickr qmnonic 123431456--Kraft Dinner and veggie dogs.jpg|„Kraft“ mišinio patiekalas su dešrelėmis ir pomidorais
Cicis-Mac&Cheese-Pizza.jpg|Makaronų ir sūrio pica
Chili mac and cheese.jpg|Apkepas su čili padažu
Original Mac n Cheese .jpg|Patiekalas pabarstytas svogūno laiškais


## Šaltiniai

## Nuorodos

* Macaroni. *Thomas Jefferson Encyclopedia*
2018 m. Formulės E sezonas

**2018-2019 m. Formulės E sezonas** – penktasis Formulės E čempionato sezonas. Jis vyko nuo 2018 m. gruodžio 11 iki 2019 m. liepos 14 d.

Čempiono titulus gynė Jean-Éric Vergne ir „Audi Sport ABT Schaeffler“ komanda. Čempionate debiutavo BMW, Nissan ir DS Automobiles gamintojai.

Šiame sezone debiutavo antros kartos čempionato automobilis Spark SRT05e. Su šiuo automobiliu Formulėje E daugiau nebeliko automobilių keitimo procedūros lenktynių metu, nes šis modelis gali įveikti pilną lenktynių distanciją.

Šių metų Hong Kongo ePrix buvo 50-osios Formulės E lenktynės istorijoje. Iki šio sezono penki lenktynininkai dalyvavo visose lenktynėse nuo 2014 m. – Lucas di Grassi, Sam Bird, Daniel Abt, Nelson Piquet Jr ir Jérôme d'Ambrosio.

Taip pat šį sezoną Formulės E lenktynės oficialiai turėjo palaikymo lenktynių seriją – 10 iš 13 etapų šalia vyko ir Jaguar I-Pace eTrophy čempionato lenktynės.

Šio sezono lenktynės Paryžiuje buvo pirmos Formulės E lenktynes šlapioje trasoje.

## Kalendorius
2018-2019 m. čempionate vyko šios lenktynės:

* Sezone vyko atskira Europos etapų įskaita – geriausiai pasirodęs Europos etapuose buvo apdovanotas *Voestalpine* prizu.

Kaip ir Formulėje 1 bei kitose aukščiausio lygio lenktynėse šiemet Formulėje E debiutavo *[[Halo (įrenginys)|Halo]]* apsaugos sistema.

Nuo šio sezono kiekvienos lenktynės trunka 45 min. + vienas ratas.

## Šaltiniai
Gergely Siklósi

**Gergely Siklósi** (g. 1997 m. rugsėjo 4 d.) – Vengrijos fechtuotojas, kuris specializuojasi špagos rungtyse. Pasaulio čempionas.

## Biografija
2017 m. vasaros Universiados sidabro medalio prizininkas komandinėje rungtyje. 2019 m. Europos čempionato vyrų komandinės špagos rungties bronzos medalininkas. 2019 m. pasaulio fechtavimo čempionate pirmą kartą tapo pasaulio čempionu individualioje rungtyje.

2020 m. vasaros olimpinėse žaidynėse Siklósi  pasiekė finalą, kuriame pralaimėjo prancūzui  Romain Cannone ir pelnė sidabro medalį.

## Nuorodos
* FIE svetainėje
Lotoso sūtra

**„Lotoso sūtra“** (, „Tikrosios dharmos baltojo lotoso sūtra“, , , ) – vienas svarbiausių mahajanos budizmo tekstų. Juo paremti tientai (Kinijoje), tendai ir Ničireno (Japonijoje) mokyklų mokymai. Rytų Azijoje „Lotoso sūtra“ paprastai laikoma galutiniu Budos mokymu, kuriame sutelkta visa budizmo esmė.

Pagal tradiciją Lotoso sūtrą sudaro mokymai, kuriuos Sidharta Gautama gyvenimo pabaigoje pasakė ant Gridhrakūtos kalno netoli Radžagrihos (dabar Biharas). Tekstas, pateiktas trumpais aforizmais (sūtromis), susideda iš 27 skyrių, parašytų eilėmis ir proza. Panašu, kad tekstas yra nevienodo senumo – seniausios dalys sukurtos apie I a. pr. m. e., vėlyviausios – I–II a. m. e. Galutinė redakcija atlikta II a. pabaigoje, manoma, Gandharoje. 286 m. Dharmarakšasa „Lotoso sūtrą“ išvertė iš sanskrito į kinų kalbą. Vis dėl to, kanoniniu „Lotoso sūtros“ tekstu Tolimųjų Rytų šalyse laikomas 406 m. paskelbtas Kumaradžyvos vertimas į kinų kalbą. XIX a. parengti vertimai į anglų ir kitas didžiąsias Europos kalbas, tačiau vieni vertėjai rėmėsi nepalietiškais rankraščiais sanskritu, kiti – kinišku Kumaradžyvos vertimu, todėl vertimai šiek tiek skiriasi.

„Lotoso sūtroje“ sakoma, kad visos gyvos būtybės gali (ir turėtų) tapti budomis ir kad įmanoma suvokti tiesą apie budos prigimtį (budystę). Tiesa suvokiama klausantis „Lotoso sūtros“ ir ją skelbiant. Kol ne visi įstengia suvokti šią tiesą, reikia mokymų, kaip pasiekti arhato, pratjekabudos, bodhisatvos būsenas. Tekste gausu parabolių, dialogų, pranašysčių, nupasakojami žymiausių bodhisatvų (ypač Avalokitešvaros) istorija. Išlikę keli šimtai sūtros komentarų.

## Šaltiniai

## Nuorodos
* 1884 m. H. Kerno „Lotoso sūtros“ angliškas vertimas
* Rusiškas A. Ignatovičiaus vertimas
Spaghetti alle vongole

**Spagečiai su geldelėmis**, arba  su *moliuskais*, *širdelėmis* ir pan. () – populiarus itališkos virtuvės makaronų patiekalas su dvigeldžiais moliuskais, ypač Kampanijos regione.

Patiekalui ruošti naudojami moliuskai *[[Ruditapes decussatus]]* arba maži Viduržemio jūros ir Vakarų Europos Atlanto pakrančių moliuskai *[[Donax trunculus]]*, dar žinomi kaip *Tellina*. Abu moliuskai Ligūrijoje ir Toskanoje vadinami *Arselle*. Amerikoje juos galima pakeisti mažomis *cherrystone* geldelėmis.

## Gaminimas

Moliuskai pamirkomi sūriame vandenyje, kad kriauklelės „išspjautų“ smėlį. Tada jie perskalaujami šaltu vandeniu. Moliuskų kokybė patikrinama sudavus kietu daiktu – gyvi atsivėrę moliuskai bematant užsiveria. Spagečius reikia sudėti į jau verdantį vandenį su trupučiu alyvuogių aliejaus. Makaronai išverdami kietai – *al dente*. Ant keptuvės alyvuogių aliejuje pakaitinamas sukapotas česnakas, įberiama smulkintų petražolių, porų, druskos, pipirų (juodųjų, raudonųjų), sudedami moliuskai. Įpilama šiek tiek sauso vyno, uždengus trumpai paverdama. Kaitinamos geldelės atsiveria, išskiria aromatingas sultis. Gali būti užpilamos grietinėle. Lėkštėje patiekiami makaronai (spagečiai, *[[linguine]]* ar vermišeliai) su ant viršaus uždėtomis geldelėmis ir padažu.


Spaghetti Vongole by ayustety in Ginza, Tokyo.jpg|Spagečiai su geldelėmis (Tokijas)
Spaghetti alle vongole, Cafe a Taglio, St. Kilda.jpg|Spagečiai su geldelėmis (Melburnas)
Spaghetti Vongole.jpg|Ruošiamas patiekalas (Italija)
Flickr - cyclonebill - Spaghetti med muslinger.jpg|Spagečiai su geldelėmis (Italija)
Spaghetti alla Nostromo.jpg|Spagečiai su geldelėmis (Gaeta, Lacijus)


## Šaltiniai
Marcus Mepstead

**Marcus Mepstead** (g. 1990 m. gegužės 11 d. Londone) – Jungtinės Karalystės fechtuotojas, kuris specializuojasi rapros rungtyse. Pasaulio ir Europos čempionatų prizininkas.

## Biografija
2010 m. Europos čempionato bronzos medalio prizininkas komandinėje rungtyje. 2013 m. Europos čempionato vyrų komandinės rapyros rungties bronzos medalininkas. 2015 m. dalyvavo Europos žaidynėse, kuriose pelnė aukso medalį komandinėje rungtyje. 2016 m. laimėjo Jungtinės Karalystės nacionalinį čempionatą. Tais pačiais metais pateko į 2016 m. vasaros olimpinių žaidynių nacionalinę rinktinę. 2019 m. pasaulio fechtavimo čempionate pirmą kartą tapo pasaulio vicečempionu individualioje rungtyje.

## Nuorodos
* FIE svetainėje
Enzo Lefort

**Enzo Lefort** (g. 1991 m. rugsėjo 29 d. Kajenoje, Prancūzijos Gvianoje) – Prancūzijos fechtuotojas, kuris specializuojasi rapros rungtyse. Olimpinis prizininkas ir daugkartinis pasaulio ir Europos čempionas.

## Biografija
2012 m. Europos čempionato sidabro medalio prizininkas komandinėje rungtyje. 2012 m. vasaros olimpinėse žaidynėse buvo eliminuotas antrame etape. 2014 m. Europos ir pasaulio čempionas komandinėje rapyros rungtyje. 2016 m. vasaros olimpinėse žaidynėse pelnė sidabro medalį komandinėje rungtyje. Individualioje rungtyje pralaimėjo pirmąją kovą 13-15 prieš Vokietijos atstovą Peter Joppich ir galutinėje rikiuotėje buvo klasifikuotas 24-oje vietoje. 2017 m. Europos čempionato komandinės rapyros aukso medalininkas.  2019 m. pasaulio fechtavimo čempionate pirmą kartą tapo pasaulio čempionu individualioje rungtyje.

## Nuorodos
* FIE svetainėje
Spaghetti alla puttanesca

**Spagečiai ''alla puttanesca***, arba *'kekšės spagečiai*'  (nuo , 'kaip kekšė') – [[itališka virtuvė|itališkos virtuvės]] patiekalas iš [[makaronai|makaronų]], [[XX a.]] viduryje kilęs iš [[Neapolis|Neapolio]]. Ant [[spagečiai|spagečių]] dedamas padažas iš pomidorų, [[alyvuogių aliejus|alyvuogių aliejaus]], [[ančiuvis|ančiuvių]], alyvuogių, [[Dygliuotasis kaparis|kaparių]] ir [[česnakas|česnakų]].

== Kilmė ==

Yra įvairių nuomonių dėl patiekalo kilmės, bet labiausiai tikėtina, kad jis pasirodė maždaug XX a. viduryje, nors tokios receptūros valgių būta ir anksčiau, tik nevadintų *alla puttanesca*. Pirmiausia apie jį [[1961]] m. užsimenama italo [[Raffaele La Capria]] romane „Ferito a Morte“. Pasak Italijos makaronų kūrėjų profesinės sąjungos, padažas tapo populiarus [[1960]]-aisiais.

[[Iskija|Iskijos]] ir [[Pročida|Pročidos]] salose leidžiamas dienraštis „Il Golfo“ [[2005]] m. rašė, kad „*sugo alla puttanesca*“ [[1950]]–aisais sukūrė Sandro Petis, vienas iš žinomo restorano Iskijoje savininkų. Neva į Pečio restoraną vėlai, prieš pat baigiantis jo darbo valandoms, užėjo grupė išalkusių klientų. Svečiams buvo pasakyta, kad nebus aptarnauti, nes virtuvėje nieko nelikę. Tačiau jie neatlyžo, sakydami „*Facci una puttanata qualsiasi*“ („padarykite bet kokią kekšę“, su reikšme „iš to, kas likę“). Pas Petį buvo likę ne daugiau keturių pomidorų, dviejų alyvuogių ir truputį kaparių – pagrindinių ingredientų padažui. Iš to Petis akimirksniu padarė padažą spagečiams. Vėliau Petis šį patiekalą įtraukė į [[meniu]], pavadinęs „*spaghetti alla puttanesca*“. Bendra šio padažo tema ta, kad jį galima greitai padaryti tarp kitų užsiėmimų, todėl susieta tarsi su greitu pigios [[prostitucija|prostitutės]] darbu.

== Gaminimas ==

Vien tik padažas vadinamas *sugo alla puttanesca*. Receptūra skiriasi priklausomai nuo regiono, pavyzdžiui, Neapolio versija ruošiama be ančiuvių, skirtingai nei [[Lacijas|Lacijo]], kur jie populiarūs. Kartais pridedami [[prieskoniai]]. Tačiau daugeliu atvejų *sugo* yra šiek tiek sūrus (dėl kaparių, alyvuogių ir ančiuvių) ir gana kvapnus (dėl česnako). Tradiciškai padažas patiekiamas su spagečiais, nors jis taip pat tinka su *penne*, *bucatini*, *linguine* ir [[vermišeliai]]s.

Česnakai ir ančiuviai (kurių nėra pas neapoliečius) užpilami alyvuogių aliejumi. Pjaustyti čili pipirai, alyvuogės, kapariai, pomidorai ir [[raudonėlis|raudonėliai]] pridedami kartu su druska ir juodaisiais pipirais pagal skonį. Pakaitintas padažo mišinys supilamas ant kietai – *al dente'' – virtų spagečių, pabarstoma petražolių.

## Šaltiniai
Fetučine Alfredo

**Fettuccine Alfredo**, arba **fettuccine al burro** (, 'su sviestu') – itališkos virtuvės patiekalas iš makaronų su sviesto ir sūrio padažu. Gaminimui naudojami pagrindiniai ingredientai – plokšti makaronai *[[fettuccine]]* ir parmezano sūris.

Patiekalas pavadintas Romos restorano savininko Alfredo di Lelio vardu. Jo restoranas veikė nuo XX a. pradžios iki vidurio, garsėjo patiekalo gaminimo ritualu šalia kliento stalo. Fettuccine Alfredo makaronai tapo populiarūs ir galiausiai išplito į JAV, kur išlieka plačiai vartojami. Patiekalo receptūra vystėsi, o jo komercinė versija su grietine ir kitais ingredientais dabar yra visur. JAV ji dažnai yra pagrindinis patiekalas, papildytas vištiena ar kitais ingredientais. Tuo tarpu Italijoje *fettuccine al burro* paprastai ruošiama namuose, priešingai nei fettuccine Alfredo, labai turtinga patiekalo versija. Daugelyje šalių Alfredo padažas parduodamas kaip iš anksto paruoštas pusfabrikatis, be to, papildytas kiaušiniais ar krakmolu. Tuo tarpu autentiški Alfredo padažai yra pieniški, į kurių sudėtį įeina trys pagrindiniai produktai: grietinė, sviestas ir parmezano sūris.

## Gaminimas

Patiekalui tradiciškai pasirenkami makaronai–juostelės, tačiau galima naudoti ir kitokius makaronus. Jie išverdami. Ant vidutinės ugnies išlydomas sviestas, tuomet įpilama grietinė ir kaitinama apie 5 min. Pridedama česnako, įberiama sūrio, permaišoma. Šiuo paruoštu padažu užpilami sudėti lėkštėje makaronai. Pagal skonį, pabarstomi  pipirais ir druska, smulkintomis petražolėmis. Patiekalą galima papildyti apvirtais brokoliais, šparagais, apkepintu kumpiu, šonine. 


Trump Hotel dinner room service.jpg|Su kepta vištiena 
Shrimp fettucini with three cheese alfredo.jpg|Su krevetėmis
Chicken fettuccine alfredo.JPG|Su vištiena ir Cezario salotomis
Fettucine Alfredo with Chicken at Sodinis Bertoluccis (8566239253).jpg|Makaronai su vištiena
Fiamma - Fettuccine with Alfredo Sauce.jpg|Fettuccine su Alfredo padažu


## Šaltiniai
Fetučine

**Fettuccine** (, nuo *fettuccia*, 'juostelė') – itališkoje virtuvėje naudojamas makaronų tipas, ypač Romoje, Toskanoje. Tai plokšti, iki 7 mm pločio juostelių formos, stori makaronai, tradiciškai pagaminti iš kiaušinių ir miltų (paprastai vienas kiaušinis kiekvienam 100 g miltų). Jie panašūs į Bolonijai būdingus makaronus *[[tagliatelle]]*, kurie yra platesni. *Fettuccine* tradiciškai gaminami švieži (namuose arba komerciniu būdu), tačiau džiovintus *fettuccine* taip pat galima įsigyti parduotuvėse.

Klasikiniai *fettucine* dažnai valgomi su jautienos ar vištienos ragu padažais. Makaronai *spinach fettuccine* yra gaminami iš špinatų, miltų ir kiaušinių. Vieni žinomiausių makaronų patiekalų su *fettuccine* yra *[[fettuccine Alfredo]]*, kurie išpopuliarėjo XX a. viduryje. Juos pradėjo gaminti restorano Romoje savininkas  Alfredo di Lelio, makaronus maišęs su sviestu ir smulkintu parmezano sūriu.


Fettuccine Pesto.JPG|Su *pesto* padažu
Fettucine with Spinach, 2009.jpg|Su špinatais
Fettuccine feito em casa.jpg|Naminiai makaronai
Oreador para Pasta.jpg|Makaronų džiovinimas
Sweet red onion fettuccine.jpg|Su raudonaisiais svogūnais


## Bibliografija

* Boni, Ada (1983) [1930]. La Cucina Romana (in Italian). Roma: Newton Compton Editori.
* Carnacina, Luigi; Buonassisi, Vincenzo (1975). Roma in Cucina (in Italian). Milano: Giunti Martello.

## Šaltiniai
Linguine

**Linguine** (, 'liežuvėliai'), arba **linguettine** (plonesnė versija) – itališkų makaronų tipas, panašus į makaronus *[[fettuccine]]* ir *[[trenette]]*, su elipsės, o ne plokščios formos skersmeniu. Jie yra apie 4 mm pločio, platesni už spagečius, tačiau ne tokie platūs kaip *[[fettuccine]]*.

## Kilmė

Šie makaronai kilę iš Italijos Genujos ir Ligūrijos regionų. Vieni populiariausių patiekalų su jais yra gaminami *linguine alle vongole* (makaronai su moliuskais) arba *trenette al pesto* (su *pesto* padažu). Jei spagečiai paprastai derinami su mėsos ir daržovių patiekalais, tai *linguine* dažnai pasirenkami ruošiant jūros gėrybes ar pesto padažą. Šie makaronai būna arba iš baltų miltų, arba pilno grūdo  kviečių miltų.


Kids ‘n Fiber (6121371098).jpg|*Linguine* makaronai
Linguine coloured with cuttlefish ink.jpg|Spalvoti makaronai
Makarna (linguini).jpg|Patiekalas Turkijoje
Meatball Linguine.jpg|Su mėsos kukuliais
Linguine seafood.JPG|Su jūros gėrybėmis


## Šaltiniai
Bukatini

**Bucatini** (nuo , 'skylė'), arba **perciatelli** (neap. *perciato*, 'pradurtas') – itališkoje  virtuvėje naudojami makaronai, paplitę visame Lacijuje, ypač Romoje. 

Jie yra vamzdelio formos, gaminami iš kietųjų kviečių miltų ir vandens. Makaronų ilgis yra apie 25–30 cm, skersmuo – 3 mm. Verdami apie 9 minutes. Jų patiekalai ruošiami su sviesto padažais, *pancetta* ar *guanciale* mėsos priedais, daržovėmis, sūriu, kiaušiniu, ančiuviais ar sardinėmis. Vienas dažniausiai naudojamų padažų prie šių makaronų yra *amatriciana* padažas, tradiciškai gaminamas iš *guanciale* vytintos kiaulienos pažandės.

Makaronai gaminami ekstruzijos būdu: tešlos masė dedama į ekstruderį su perforuotu disku (panašus naudojamas mėsmalėje) ir išspaudžiama pro tam tikro skersmens skyles. Gauti „vamzdeliai“ sukarpomi iki reikiamo ilgio makaronų. Patiekalams ruošti gali būti naudojami švieži arba išdžiovinti.


Perciatelli.jpg|Nevirti makaronai
Pasta con le sarde.jpg|*[[Pasta con le sarde]]*
Bucatini (amatriciana rossa).jpg|Su *amatriciana* padažu
Bucatini amatriciana.JPG|Stalas su patiekalu
Pasta e zucca.jpg|Sriuba


## Šaltiniai
Vatikano transportas

**[[Vatikanas|Vatikano]] transporto sistema** dėl mažo šalies dydžio yra labai nedidelė. Vatikane nėra oro uostų ar greitkelių, nėra viešojo transporto sistemos.

Vatikane yra viena sraigtasparnių nusileidimo aikštelė (kuri naudojama tik oficialiems svečiams), trumpa Vatikano geležinkelio sistema, taip pat Vatikano geležinkelio stotis ( arba *Stazione Vaticana*) su 852 m ilgio geležinkelio bėgiais. Vatikano geležinkelio stotį suprojektavo žymus italų architektas Giuseppe Momo, ji pastatyta Pijaus XI valdymo laikais, atidaryta 1933 m. Ilgus metus traukiniais vežti kroviniai, nuo 2015 m. pradėti turistų maršrutai.

Vatikano automobiliai žymimi *SCV* raidėmis ir papildomais numeriais. Papamobilis visada žymimas raudonos spalvos numeriu *SCV 1*.

Popiežius Pranciškus skatino ekonomišką kunigų gyvenimo būdą, todėl pats Vatikane naudojosi 1984 m. Renault 4 automobiliu ir buvo atsisakęs neperšaunamų papamobilių. 

## Šaltiniai
Pasta e fagioli

**Makaronai su pupelėmis** (, neap. *pasta e fasule*) – itališkos virtuvės patiekalas iš makaronų su pupelėmis, tradicinė soti sriuba. Vienur ji yra skysta, kituose regionuose – pakankamai tiršta. 

Receptai šiam makaronų patiekalui gaminti yra įvairūs, tačiau būtinas vienintelis reikalavimas, kad būtų įtraukti pupelės ir makaronai. Nors patiekalas įvairiuose regionuose skiriasi, dažniausiai jis gaminamas naudojant daržines pupeles ir kai kurias jų atmainas ir trumpus makaronus, tokius kaip „rageliai“ ar *[[ditalini]]*. Patiekalui paruošti reikalingi alyvuogių aliejus, česnakai, smulkinti svogūnai, salierai, morkos ir dažnai – troškinti pomidorai arba pomidorų pasta. Patiekalas būna įvairios konsistencijos (iki tirštos), paruošiamas su mėsos priedais ar be jų, tinkamas vegetarams. Pavyzdžiui, Baryje sriuba labai tiršta, verdama iš kelių formų makaronų mišinio, įpjaustoma šoninės *pancetta*.

## Gaminimas

Prieš ruošiant patiekalą, iš vakaro užmerkiamos pupelės. Išbrinkintos pupelės nukošiamos. Smulkiai supjaustomi svogūnai, morkos, salierai, česnakai ir šoninė (mėsiškam variantui), sudedami į puodą, įpilama šiek tiek aliejaus. Kai daržovės su šonine pradeda kepti, suberiamos pupelės ir įpilama vandens, kad jas apsemtų. Dėl skonio įberiama druskos, pipirų, žolelių ir uždengus puodą verdama ant silpnos ugnies. Pupelės gali būti pertrinamos. Atskirame puode apvirti makaronai sudedami į tyrę su pupelėmis. Priklausomai nuo dedamų pomidorų ar jų pastos, sriuba išverdama balta arba raudona.

## Šaltiniai
Pasta con le sarde

**Makaronai su sardinėmis** (, ) – itališkos virtuvės patiekalas iš makaronų su sardinėmis ir ančiuviais. Italijos agentūros „Prodotto agroalimentare tradizionale“ pripažintas tradiciniu patiekalu Sicilijoje. Nors daugiausia siejamas su Palermu, tačiau gaminamas visoje saloje.

Pagrindinės sudedamosios dalys patiekale yra alyvuogių aliejus, svogūnai, makaronai ir smulkiai pjaustytų sardinių ir ančiuvių mišinys. Patiekalas ruošiamas iš įvairių makaronų, tačiau *[[bukatini]]* yra tradiciniai. Pagardinimui pridedama laukinių pankolių, šafranų, kedro riešutų, razinų ir druskos. Pabaigai patiekalas pabarstomas skrudintais rupiniais. Pageidautina naudoti šviežias sardines, tačiau jei jų nėra, galima dėti ir konservuotas. Sicilijoje gausu laukinių pankolių, bet kitur gali būti sunku rasti, todėl juos galima pakeisti paprastojo pankolio viršūnėmis.

Kai kuriose patiekalo versijose naudojamas pomidorų padažas. Kulinarinių receptų autorius Pino Correnti teigia, kad vienintelis žinomas tokių makaronų variantas 1886 m. buvo aprašytas italų folkloristo Giuseppe Pitrè.

## Šaltiniai
Vatikano helipadas

**Vatikano [[helipadas]]** (it. *Eliporto di Città del Vaticano*) – sraigtasparnių nusileidimo aikštelė Vatikane. Helipadas turi 25 × 17 m dydžio betoninę aikštelę. Ji skirta trumpoms sraigtasparnių kelionėms popiežiams ar aukšto rango svečiams.

Aikštelė yra vakarinėje Vatikano sodų dalyje.

Helipadas pastatytas 1976 m. Pauliaus VI valdymo metu. Tai buvo padaryta siekiant greitesnių popiežiaus kelionių į vilą Castel Gandolfo mieste bei mažinant nepatogumus viešajam transportui. 

1978 m. popiežius Jonas Paulius II šalia aikštelės pastatė bronzinę Čenstakavos Dievo Motinos statulą.

Popiežiaus kelionėms iš šios aikštelės naudojamas AgustaWestland AW139 sraigtasparnis, priklausantis Italijos karinėms oro pajėgoms.

## Šaltiniai
Artiomas Gorlovas

**Artiomas Gorlovas** (*Артём Сергеевич Горлов*, g. 1987 m. birželio 22 d. Rusijoje) – buvęs FK Palanga vyr. treneris.

## Biografija
Nuo 2014 m. dirba treneriu. 
### Rusija
#### FK Domodedovo
Iš pradžių tapo Domodedovo klubo antrosios komandos treneriu, vėliau dirbo ir su pagrindine komanda.

#### Kuban-2
Dirbo Kuban-2 Krasnodar ekipos treneriu (2017–2018). 

#### FK Dolgoprudny
2018 m. tapo Dolgoprudny treneriu.

### FK Palanga
2019 m. sausio pabaigoje mėn. pranešta, kad treniruos FK Palangą.

2019 m. liepos mėnesį FK Palanga A lygoje buvo paskutinėje (aštuntoje) vietoje. Pranešta, kad klubą treniruos naujas treneris.

### Latvija
#### FC Lokomotiv Daugavpils
2020 m. dirbo FC Lokomotiv Daugavpils. Sustabdžius Pirmos lygos kovas dėl pandemijos ekipa buvo pirmoje vietoje.

#### Noah Jūrmala

2021 m. treneriu dirbo Latvijoje Noah Jūrmala klube, kurį pašalino iš čempionato du kartus per vieną sezoną.

Buvo suspenduoti trys žaidėjai dėl rungtynių rezultatų įtakojimo.

### Rusija
2021 m. vasarą grįžo į Rusiją. Dirbo FK Znamâ Truda Orehovo-Zuevo.

## Išnašos

## Nuorodos
* footballfacts.ru
Viačeslavas Geraščenka

**Viačeslavas Geraščenka** (, g. 1972 m. liepos 25 d. Gudijoje) – buvęs futbolininkas, buvęs FK Palanga vyr. treneris.

## Biografija
Nuo 2006 m. dirba treneriu. Iš pradžių buvo trenerio asistentu, o vėliau tapo vyr. treneriu.

Dirbo su klubais Gudijoje, kurie kovojo dėl išlikimo lygoje.

2019 m. pradžioje vadovavo FK Lida, šis klubas pirmoje šalies lygoje buvo vienas iš lyderių.

2019 m. liepos mėnesį FK Palanga A lygoje buvo paskutinėje (aštuntoje) vietoje. Pranešta, kad klubą treniruos naujas treneris. Šios pareigos buvo patikėtos specialistui iš Gudijos.

2019 m. rugsėjo 16 d. pasitraukė iš vyr. trenerio posto.

2020 m. paradžioje oficialiai tapo FK Smorgonʹ vyr. treneriu..

## Pasiekimai

### Žaidėjo
; FK Slavija-Mazyr
*  Baltarusijos čempionas: 2000 m.

### Trenerio
; FK Dnepr Mogilëv
*  Baltarusijos Pirma lyga: 2012 m. (nugalėtojas);

## Išnašos

## Nuorodos
* 
* national-football-teams.com
* footballfacts.ru
Eislėbenas

**Eislėbenas** ( arba *Lutherstadt Eisleben*) – miestas ir komuna Rytų Vokietijoje, rajono centras Saksonijos-Anhalto žemėje, 35 km į vakarus nuo Halės miesto. Praeina geležinkelis Halė–Miundenas. 2017 m. mieste buvo 23,6 tūkst. gyventojų.

Eislėbenas žinomas kaip Martyno Liuterio (1483–1546), protestantiškosios reformacijos pradininko, gimtasis miestas. Prie miesto pavadinimo nuo 1946 m. pridedama pavadinimo dalis *Lutherstad* – „Liuterio miestas“. Eislėbeno ir Vitenbergo liuteronų paminklai įtraukti į  UNESCO pasaulio paveldo objektų sąrašą.

Eislėbenas padalintas į senamiestį ir naujamiestį (*Altstadt* ir *Neustadt*), iš kurių pastarasis XIV a. įkurtas Eislėbeno kalnakasiams. Komuna padalinta į šešias kaimiškas apygardas.

## Istorija

Pirmą kartą rašytiniuose šaltiniuose paminėtas 997 m. kaip turgus *Islebia*, 1180 m. – kaip miestas. 

1933 m. vieną iš Eislėbeno gimnazijų šturmavo nacių organizacijos „Sturmabteilung“ smogikai, surengę vadinamąjį „Kruvinąjį sekmadienį“.

## Miestai partneriai

*  Liutervortas, Anglija (*Lutterworth*)

## Žinomi žmonės

* Gertrūda Helftietė (1256–1302) –  cistersų vienuolė, mistikė 
* Martynas Liuteris (1483–1546) – reformacijos pradininkas


Eisleben Markt.jpg|Rotušė
Luthers Sterbehaus Eisleben.jpg|Namas, kuriame mirė Liuteris
396px Synagoge Eisleben.jpg|Sinagoga
Eisleben Alte Superintendentur.jpg|Superintendentūra
Eisleben Verwalter.jpg|Šv. Kotrynos fondo administratoriaus namai


## Šaltiniai

## Nuorodos

* Oficiali svetainė 
* Liuterio vietos Eislėbene
* Liuterio gimimo vieta (3D modelis)
* Eislėbeno ir Vitenbergo liuteronų paminklai (UNESCO)
Dagonas

**Dagonas** (, , ) – vakarų semitų derlingumo dievybė, kuri buvo garbinama senovės Artimuosiuose Rytuose. Žinios apie Dagono kultą siekia apie 2500 m. pr. m. e.

Dagonas laikytas arklo išradėju. Dievybės vardas kildinamas iš vakarų semitų kalbų (hebrajų bei ugaritų) žodžio *Dagan*, reiškiančio javus, arba iš žodžio, reiškiančio žuvį (*dag*).

Kaip teigiama Ugarite (dab. Ras Šamra) rastuose tekstuose, Dagonas buvęs dievo Baalo tėvas. Ugarite Dagonas iš pradžių buvo antra svarbiausia dievybė po Elo – vyriausiojo dievo. Vėliau vis svarbesnis vaidmuo teko dievui Baalui, o apie 1500 m. pr. m. e. jam jau buvo atitekusios augmenijos dievybės funkcijos.

Svarbios Dagono šventyklos būta Ugarite, taip pat keleto šventviečių dabartinio Izraelio bei Palestinos teritorijoje. Čia jis buvo žinomas kaip filistinų dievas. Dagonas ne kartą paminėtas Senajame Testamente (Jozuės 19,27, Teisėjų 16,23, 1 Samuelio 5,2–7). Minimos jo šventvietės filistinų miestuose Gazoje ir Ašdode, taip pat Bet dagono gyvenvietė, buvusi Ašero genties teritorijoje. Bet Šeane (šiaurinėje Palestinoje) Dagonas buvo siejamas su Astarte. Be Ugarito, dabartinės Sirijos teritorijoje svarbios kulto vietos buvo ir Maryje bei Tirkoje. Maris buvo viena pirmųjų Dagono kulto vietų (apie 2500 m. pr. m. e.), o antrojo tūkstantmečio pr. m. e. pradžioje kultas jau buvo išplitęs gana plačiai – sutinkamas šiaurinėje Mesopotamijoje, Sirijoje, Palestinoje. Šumerą Dagono kultas pasiekė XXI–XX a. pr. m. e., valdant trečiajai Ūro dinastijai. Nemažą svarbą kultas buvo įgavęs valdant Hamurabiui, vadinusiam Dagoną *baniya* („mano sutvėrėju“), tačiau svarbiausiu šio kulto centru išliko šiaurinė Mesopotamija. Eufrato vidurupio ir aukštupio regionas apie Balicho ir Chabūro upes, kur ir buvo Mario bei Tirkos miestai, dar vadintas „Dagono žemėmis“. Asirijos karalius Šamši-Adadas I Tirkoje pastatydino Dagonui šventyklą *E-kisiga*.

## Šaltiniai
Goslaras

**Goslaras** () – istorinis Vokietijos miestas Žemutinėje Saksonijoje, 40 km į pietus nuo Braunšveigo, 70 km į pietryčius nuo Hanoverio, įsikūręs Harco kalnų šiaurės vakarų pakraštyje. Goslaras – rajono centras, 2017 m. jame buvo 51,1 tūkst. gyventojų.

 
Šiandien Goslaras – eilinis provincijos miestas. XI–XIII a. jame gyvavo didžiausia ir svarbiausia vokiečių imperatorių rezidencija – kaizerpfalcas. Šalia, Ramelsbergo kalne, yra kasyklos, kuriose daugiau kaip 1000 metų buvo kasamas sidabras ir kiti metalai. 1992 m. Goslaro senamiestis ir Ramelsbergo kasyklos buvo įtraukti į  UNESCO pasaulio paveldo objektų sąrašą.

## Istorija

Goslaras pirmą kartą rašytiniuose šaltiniuose paminėtas 922 m., kai karalius Henrikas I Paukštininkas Ramelsbergo prieigose įkūrė gyvenvietę. Goslaras ėmė augti pradėjus kasti anglį ir varį. Valdant imperatoriui Henrikui II centru tampa imperatorių viduramžių pilis, vėliau prie Henriko II pastatyta Dievo motinos koplyčia, neišlikusi XXI a. Valdant imperatoriui Henrikui III ir jo žmonai Agnesai prasidėjo miesto klestėjimas. Būtent šiuo laikotarpiu baigiami statyti ar pastatomi daugelis naujų akmens ir mūro pastatų, pvz., užbaigti imperatoriaus rūmai – kaizerpfalcas, pastatyta Goslaro katedra. 

1081–1802 m. Goslaras turėjo laisvojo imperijos miesto statusą. Per Napoleono karus buvo aneksuotas Prūsijos.

## Žinomi žmonės

* Gimė imperatorius Henrikas IV (1050–1106) – Šventosios Romos imperijos imperatorius
* Palaidotas Heincas Guderianas (1888–1954) – vermachto generolas


Andergose goslar.JPG|Senamiestis
Ambeek1 2 goslar.JPG|Senoji architektūra
WLM2018 UNESCO Welterbe Altstadt Goslar 15.jpg|Kaizerpfalcas
2015-05 niedersachsen-fahrt 1600 04.JPG|Paminklai 
FrankenbergerBrunnen(Goslar).jpg|Fontanas


## Išnašos

## Nuorodos

* Miesto oficiali svetainė
* Goslaro miestas, fotogalerija
* Goslaro senamiestis, Ramelsbergo kasyklos (UNESCO)